Poznamenal však, že vláda robí analýzu skutkov, ktoré poškodili Slovensko doma i v zahraničí, ale nejde vraj o odvetu voči prezidentovi. O novele zákona o NBS povedal, že vláda navrhuje rozšírenie Bankovej rady NBS, kde by popri piatich zamestnancoch NBS malo byť 5 nezávislých odborníkov. Predkladaním návrhov zákona o štátnej službe sa má podľa premiéra dosiahnuť nielen to, aby štátni zamestnanci mali garantované niektoré sociálne istoty, ale aj to, aby ich nemuseli hľadať mimo štátnej služby. Tento zákon by mal pomôcť aj v boji proti korupcii, povedal V. Mečiar. Premiér takisto vyhlásil, že treba racionalizovať obeh peňazí v zdravotníctve. Zdravotníctvo nie je v kríze, vyhlásil.